Blaze7451/Wiki-th-20250601 huggingface dataset:
นนทิ

ไฟล์:Prasat Phnom Rung-033.jpg|thumb|300px|เทวรูปโคนนทิที่ปราสาทหินพนมรุ้ง จังหวัดบุรีรัมย์
อุสุภราช หรือ นนทิ (Nandi; สันสกฤต: नंदी) เป็นชื่อโคเผือกที่เป็นพาหนะของพระศิวะ กำเนิดมาจากเมื่อครั้งกวนเกษียณสมุทร พระกัศยปะต้องการให้นางโคสุรภีเป็นพาหนะประจำพระองค์ แต่ติดว่านางโคสุรภีเป็นโคเพศเมีย หากจะเป็นโคพาหนะจึงควรเป็นโคเพศผู้มากกว่า พระกัศยปะจึงได้เนรมิตรโคเพศผู้ขึ้นมาให้สมสู่กับนางโคสุรภี ลูกโคที่เกิดมาเป็นโคสีขาวปลอดเพศผู้ลักษณะดีคือ โคอุสุภราช พระกัศยปะจึงได้ประทานชื่อให้ว่า นนทิ และได้ถวายให้เป็นพระพาหนะแด่พระศิวะ
อีกตำนานหนึ่งของการกำเนิดโคอุสุภราช กล่าวว่า เดิมทีเป็นเทพบุตรองค์หนึ่งชื่อ นนทิ เป็นเทพที่ดูแลบรรดาสัตว์ 4 ขาต่าง ๆ ที่เชิงเขาไกรลาส และมักเนรมิตรตนให้เป็นโคเผือกสีขาวเพื่อเป็นพาหนะของพระศิวะเมื่อเสด็จไปยังที่ต่าง ๆ
โคอุสุภราชในความเชื่อของชาวฮินดูไม่เพียงแต่เป็นสัตว์พาหนะตัวหนึ่งเท่านั้น แต่ยังได้รับการบูชาดุจดั่งเทพเจ้าองค์หนึ่ง ดังนั้น โคหรือวัวสำหรับชาวฮินดูจึงถือเป็นสัตว์ศักดิ์สิทธิ์ ชาวฮินดูจึงไม่ฆ่าโคและกินเนื้อวัว ในพิธีการมงคลแบบฮินดู พราหมณ์จะนำมูลโคมาเจิมหน้าผาก ถือว่าเป็นมงคลประการที่ 7 และในวิหารบูชาพระศิวะมักมีรูปปั้นโคอุสุภราชนี้ประดิษฐานที่กลางวิหารด้วย ด้วยถือว่าเป็นสัญลักษณ์หนึ่งขององค์พระศิวะ

**ส่วนเกี่ยวข้อง**
 ตราประจำจังหวัดน่านเป็นรูปพระธาตุแช่แห้งบนหลังโคอุสุภราช

**อ้างอิง**
  โคอศุภราชfix-attempted=yes - Dictionary of Hindu Lore and Legend 2004 (ISBN 0-500-51088-1) by Anna Dallapiccola

**แหล่งข้อมูลอื่น**
  Shiva - the Ascetic God by Madhuri Guin (the contents of this link cannot be viewed in India,  this works in India)-  Inspired by the South Indian Siddhars date=2022-03-26  Nandhi.com-  Free netcast on Vedic Mythology Weekly netcast with stories about Hindu Gods and Goddesses
หมวดหมู่:เทพเจ้าฮินดู
หมวดหมู่:ลัทธิไศวะ
หมวดหมู่:สัตว์ในนิยาย
ทอมัส เกรย์

ทอมัส เกรย์ (Thomas Gray)  กวีชาวอังกฤษ เกิดเมื่อวันที่ 26 ธันวาคม ค.ศ. 1716 ในครอบครัวชนชั้นกลาง เขามีพี่น้องทั้งหมด 12 คน แต่เป็นเพียงคนเดียวที่รอดชีวิตมาได้  ในปี 1727 โทมัสได้เข้าเป็นนักเรียนที่โรงเรียนอีตัน ซึ่งเป็นที่ที่เขามีเพื่อนมากมายที่เป็นหนอนหนังสือเช่นเดียวกับเขา และหนึ่งในนั้นคือ ริชาร์ด เวสต์ (เสียชีวิตในปี ค.ศ. 1742 ความตายของเขาทำให้ทอมัส เกรย์ รู้สึกเศร้าสลดอย่างยิ่ง และโทมัสได้สะท้อนความรู้สึกนี้ไว้ในบทกวีของเขาหลายบท) และฮอเรส วัลโพล บุตรชายของนายกรัฐมนตรีซึ่งต่อมาเป็นนักประพันธ์ที่ยิ่งใหญ่
ทอมัส เกรย์ เข้าเรียนระดับมหาวิทยาลัยที่เคมบริดจ์ ระหว่าง ค.ศ. 1734 – 1738 และออกจากมหาวิทยาลัยโดยศึกษาไม่จบการศึกษา เขาท่องเที่ยวไปทั่วยุโรปร่วมกับวัลโพลในช่วงปี ค.ศ. 1739 ถึง 1741  ในช่วงที่ท่องเที่ยวกันนั้น เขาสองคนได้ทะเลาะกัน แต่ได้กลับคืนดีกันได้ในปี 1745  และวัลโพลได้กลายเป็นแรงบันดาลใจที่สำคัญในบทกวีของเกรย์ในปีต่อๆ มา  ในปี 1742 เกรย์ได้กลับเข้าศึกษาต่อที่เคมบริดจ์อีกครั้ง และได้รับปริญญาทางกฎหมายในปีต่อมา แม้ว่าความจริงแล้ว เกรย์มีความสนใจในวรรณคดีกรีกมากกว่ากฎหมาย  ในชีวิตของเกรย์นั้น นอกเหนือจากการเดินทางไปพักที่ลอนดอนหรือเดินทางเพื่อไปเขียนภาพในชนบท  ส่วนมากแล้ว เขาจะอยู่ที่เคมบริดจ์ตลอดเวลา  เพราะที่นั่นคือที่ที่เขาได้สร้างสรรค์งานประพันธ์และได้ศึกษาหาความรู้อย่างมากมาย
งานกวีของเกรย์ ส่วนใหญ่ที่เขาประพันธ์ขึ้นในปีที่หลังจากเขากลับจากเคมบริดจ์นั้น ได้พิสูจน์ว่าการเคร่งครัดในวิธีการประพันธ์แบบโบราณไม่สามารถแสดงออกถึงความรู้สึกส่วนลึกได้ (เกรย์เป็นนักประพันธ์ที่มีชื่อเสียงมากในอังกฤษ งานของเขาแสดงอารมณ์ความรู้สึกได้กว้างขวางไม่มีข้อจำกัด)
บทกวีที่มีชื่อเสียงที่มากสุดของเกรย์ คือ “Elegy Written in a Country Churchyard” (ปี ค.ศ. 1751)  เกรย์ประสบความสำเร็จอย่างยิ่งในการแสดงออกถึงความยิ่งใหญ่ในความเป็นกวีเอกของตน  ความคิดเห็นของเขาต่อความเศร้าสะเทือนใจในวิถีชีวิตและวิธีการประพันธ์มีความสมบูรณ์แบบเป็นที่สุดสำหรับความเป็นจริงของมนุษย์
เกรย์ปฏิเสธไม่รับรางวัลกวียอดเยี่ยมในปี ค.ศ. 1757  เขาเสียชีวิตในวันที่ 30 กรกฎาคม ค.ศ. 1771
1771

**อ้างอิง**
หมวดหมู่:นักเขียนชาวอังกฤษ
หมวดหมู่:กวีชาวอังกฤษ
หมวดหมู่:บุคคลจากวิทยาลัยอีตัน
การอักเสบ

ไฟล์:Abszess.jpg|thumb|250px|right| ฝีบนผิวหนัง แสดงลักษณะแดงและบวม ซึ่งเป็นลักษณะเฉพาะของการอักเสบ (หรืออาจเป็นสีดำมากยิ่งขึ้นในกลุ่มคนผิวเข้ม) วงแหวนของเนื้อเยื่อเซลล์ที่ตายล้อมรอบพื้นที่ที่มีหนอง
การอักเสบ (Inflammation) เป็นการตอบสนองทางชีวภาพที่ซับซ้อนของเนื้อเยื่อหลอดเลือดต่อสิ่งกระตุ้นที่เป็นอันตราย เช่นเชื้อโรค เซลล์ที่เสื่อมสภาพ หรือการระคายเคือง ซึ่งเป็นความพยายามของสิ่งมีชีวิตที่จะนำสิ่งกระตุ้นดังกล่าวออกไปและซ่อมแซมเนื้อเยื่อที่ถูกทำลาย การอักเสบไม่ใช่อาการของการติดเชื้อ แม้ว่าการอักเสบหลาย ๆ ครั้งก็เกิดขึ้นจากการติดเชื้อ เพราะว่าการติดเชื้อนั้นเกิดจากจุลชีพก่อโรคภายนอกร่างกาย แต่การอักเสบคือการตอบสนองของร่างกายเพื่อต่อต้านจุลชีพก่อโรคหรือต่อปัจจัยอื่น ๆ เช่น การบาดเจ็บ สารเคมี สิ่งแปลกปลอม หรือภูมิคุ้มกันต่อต้านตนเอง
หากไม่มีการอักเสบเกิดขึ้น เชื้อโรคจะไม่ถูกกำจัดออกไปและแผลจะไม่ถูกรักษาให้หาย ซึ่งอาจเกิดความเสียหายของเนื้อเยื่อมากขึ้นจนอันตรายถึงชีวิตได้ แต่ทั้งนี้อาการอักเสบที่มีมากเกินไปก็สามารถเกิดโรคต่าง ๆ ได้ เช่นไข้ละอองฟาง โรคท่อเลือดแดงและหลอดเลือดแดงแข็ง และข้ออักเสบรูมาทอยด์ ด้วยเหตุผลนี้เอง ร่างกายจึงต้องมีกระบวนการควบคุมการอักเสบอย่างใกล้ชิด
การอักเสบอาจถูกแบ่งออกเป็นแบบ เฉียบพลัน หรือ เรื้อรัง การอักเสบเฉียบพลัน (acute inflammation) เป็นการต่อต้านวัตถุอันตรายของร่ายกายในระยะเริ่มแรก โดยเกิดการเคลื่อนที่ของพลาสมาและเม็ดเลือดขาวจากเลือดไปยังเนื้อเยื่อที่อักเสบ กระบวนการทางชีวเคมีที่เกิดขึ้นเป็นขั้นเป็นตอนนี้เองที่ทำให้เกิดการอักเสบ ซึ่งต้องอาศัยส่วนร่วมของระบบไหลเวียนโลหิต ระบบภูมิคุ้มกัน และเซลล์ต่าง ๆ ในเนื้อเยื่อที่เสียหาย การอักเสบเรื้อรัง (chronic inflammation) นำไปสู่การเปลี่ยนชนิดของเซลล์ที่นำเสนอในบริเวณอักเสบ และมีลักษณะพิเศษของการทำลายที่เกิดขึ้นพร้อมกับการรักษาเนื้อเยื่อจากกระบวนการอักเสบ

**สาเหตุ**
 แผลไหม้ (Burns)- การระคายเคืองจากสารเคมี (Irritation)- โรคความเย็นกัด (Frostbite)- สารพิษ (Toxins)- การติดเชื้อจากจุลชีพก่อโรค (Infection by pathogens)- การตายเฉพาะส่วน (Necrosis)- การบาดเจ็บทางกายภาพ การช้ำ หรือบาดแผล (Physical injury, blunt or penetrating)- การตอบสนองของระบบภูมิคุ้มกันแบบภาวะภูมิไวเกิน (hypersensitivity)- รังสีแตกตัว (Ionizing radiation)- สิ่งแปลกปลอม (Foreign bodies) เช่น เศษดิน

**ชนิดของการอักเสบ**
ตารางเปรียบเทียบการอักเสบฉับพลันและเรื้อรัง

**ดูเพิ่ม**
 ยาแก้อักเสบ- การสมานแผล- แอนาฟิแลทอกซิน- อินเตอร์ลิวคิน- ไลปอกซิน- ซับสแตนส์ พี
หมวดหมู่:การอักเสบ
หมวดหมู่:พยาธิวิทยา
หมวดหมู่:ระบบภูมิคุ้มกัน
แม่แบบ:เหตุการณ์ปัจจุบัน/2551 มิถุนายน 20

* พันธมิตรประชาชนเพื่อประชาธิปไตยเตรียมเคลื่อนขบวนปิดล้อมทำเนียบรัฐบาลในเวลา 13.00 น. ของวันนี้ ด้านตำรวจได้เตรียมกำลังสกัดกั้นการเคลื่อนไหวของพันธมิตรฯ กว่า 5,000 นาย และยืนยันจะไม่ใช้ความรุนแรง เพราะถือว่าพันธมิตรฯ ก็เป็นประชาชนเช่นกัน ( มติชน,  โพสท์ทูเดย์)- ก่อนหน้านี้ในคืนวันที่ 19 มิถุนายน ขบวนของกลุ่มต่อต้านพันธมิตรประชาชนเพื่อประชาธิปไตย นำโดยแนวร่วมประชาธิปไตยขับไล่เผด็จการ ได้เคลื่อนขบวนจากสนามหลวงมาหยุดอยู่ที่บริเวณสี่แยก จ.ป.ร. (หน้าอาคารกระทรวงเกษตรและสหกรณ์) เผชิญหน้ากับตอนท้ายขบวนของพันธมิตรฯ โดยยังไม่มีเหตุปะทะกันเกิดขึ้น ด้านตำรวจได้จับตามองสถานการณ์อย่างใกล้ชิดเพื่อไม่ให้เกิดเหตุรุนแรง ( มติชน,  ประชาไท)- ประมาณ 13.30 น. ขบวนผู้ชุมนุมของพันธมิตรประชาชนเพื่อประชาธิปไตยภายใต้การควบคุมของ พล.ต.จำลอง ศรีเมือง สามารถฝ่าการสกัดกั้นของตำรวจเข้ายึดพื้นที่แยกนางเลิ้งสำเร็จ พร้อมประกาศจะเคลื่อนขบวนเข้าพื้นที่ทำเนียบรัฐบาลในเวลา 17.00 น.  (กรุงเทพธุรกิจ)  ส่วนขบวนของนายสมศักดิ์ โกศัยสุข ได้เคลื่อนพลถึงบริเวณแยกวังแดงใกล้คุรุสภา  (ผู้จัดการออนไลน์)  ด้าน นปก. ได้นำกลุ่มผู้ชุมนุมของตนและกลุ่มจักรยานยนต์ ปักหลักชุมนุมที่ ถนนราชดำเนินนอก หวังกดดันให้พันธมิตรฯ ยุติการปิดล้อมทำเนียบรัฐบาล ขณะที่การจราจรบริเวณรอบถนนราชดำเนินนอกเป็นอัมพาต  (กรุงเทพธุรกิจ)- 15.00 น. ขบวนผู้ชุมนุมพันธมิตรฯ กลุ่มของนายสมศักดิ์ โกศัยสุขสามารถฝ่าด่านของตำรวจที่สกัดไว้บริเวณแยกมิสกวัน และมุ่งหน้านำกลุ่มผู้ชุมนุมไปสมทบกับกลุ่มของพลตรีจำลองที่แยกนางเลิ้งจนสำเร็จ    (ผู้จัดการออนไลน์)- 15.30 น. พันธมิตรประกาศชัยชนะในการยึดพื้นที่ทำเนียบรัฐบาล  (โพสท์ทูเดย์) ด้าน พล.ต.ต.สุรพล ทวนทอง รองโฆษกสำนักงานตำรวจแห่งชาติ แถลงข่าว ยอมรับว่่าการที่พันธมิตรฯ สามารถยึดพื้นที่หน้าทำเนียบรัฐบาลสำเร็จ ถือเป็นชัยชนะของประชาชนทุกคน เพราะถือว่าตำรวจไม่ได้แพ้ และประชาชน ก็ไม่ได้แพ้ และทั้งสองฝ่ายต่างก็เป็นประชาชนเช่นเดียวกัน พร้อมยืนยัน จะไม่มีการสลายการชุมนุมหรือการใช้แก๊สน้ำตาแต่อย่างใด  (ผู้จัดการออนไลน์)
}
รายชื่อธงในคอซอวอ

รายการต่อไปนี้เป็นธงที่มีการใช้อยู่ในดินแดนคอซอวอ (สถานะความเป็นประเทศของดินแดนนี้ยังเป็นที่ถกเถียง) 

**ธงราชการ**

**ธงในราชการ**

**ธงในอดีต**

**แบบธงที่มีการเสนอเป็นธงชาติ**
หมวดหมู่:คอซอวอ
คอซอวอ
จักษณ์ จันทร

จักษณ์ จันทร  เป็นกวีและนักเขียนชาวไทย เกิดในครอบครัวชาวสวนแถบชานเมืองจังหวัดปราจีนบุรี  สำเร็จการศึกษาจากสถาบันเทคโนโลยีราชมงคล วิทยาเขตเพาะช่าง
ผลงานเขียนชิ้นแรกที่ได้รับการตีพิมพ์คือบทกวี 'เพ้อพร่ำร่ำเมรัย' ตีพิมพ์ในมติชนสุดสัปดาห์ พ.ศ. 2544 ตามด้วยเรื่องสั้น 'ฝัน-ลวง-จริง' ตีพิมพ์ในนิตยสารกุลสตรี พ.ศ. 2545
กลางปี พ.ศ. 2550 จักษณ์ จันทร ได้เขียนนวนิยายรายวัน (อาจเป็นเพราะเหตุบังเอิญ) ลงพิมพ์เป็นตอนๆ ให้กับหนังสือพิมพ์บางกอกทูเดย์จนได้รับความนิยมอย่างสูงจากผู้อ่าน และทำให้ชื่อของเขากลายเป็นนักเขียนที่โดดเด่นขึ้นมาในทันที ด้วยลีลาและสำบัดสำนวนที่สะบัดสะบิ้งพริ้งพราย สื่อหลายฉบับวิจารณ์ว่างานของเขา ดิบ เถื่อน เซอร์ มีเสน่ห์ แยบยล มีเอกลักษณ์เฉพาะตัว แต่บางฉบับวิจารณ์ว่าเขาเป็นจอมขบถ...
เคยได้รับรางวัลวรรณกรรมการเมืองพานแว่นฟ้า,รางวัลแว่นแก้ว,รางวัลเซเว่นบุ้คอะวอร์ด

**ผลงานเขียน**
1.เมรัยรำพัน (รวมบทกวี พ.ศ.2546) 
2.ฌาปนกิจชีวิตบัดซบ (รวมเรื่องสั้น พ.ศ.2549) 
3.ไฟฝันกลางสายฝน (รวมบทกวี พ.ศ.2550) 
4.จากอ้อมกอดถึงดวงดาว (นวนิยาย พ.ศ.2550) 
5.อาจเป็นเพราะเหตุบังเอิญ --Ugly Society (นวนิยาย พ.ศ.2550)
6.ความรักมีคม (รวมเรื่องสั้น พ.ศ.2551)
7. อำยวนฤดี (นวนิยาย พ.ศ.2553) 
8 สมมุติว่าเป็นเรื่องจริง (รวมเรื่องสั้น พ.ศ.2557)
9 เซนในสวน (นวนิยาย พ.ศ.2557)
หมวดหมู่:นักเขียนชาวไทย
หมวดหมู่:บุคคลจากวิทยาลัยเพาะช่าง มหาวิทยาลัยเทคโนโลยีราชมงคลรัตนโกสินทร์
หมวดหมู่:บุคคลจากจังหวัดปราจีนบุรี
คาร์ทูม

คาร์ทูม (Khartoum; الخرطوم) คือเมืองหลวงของรัฐคาร์ทูมและประเทศซูดาน ตั้งอยู่ในบริเวณที่บรรจบกันของแม่น้ำไวต์ไนล์ที่ไหลมาจากทะเลสาบวิกตอเรีย และแม่น้ำบลูไนล์ที่ไหลมาจากประเทศเอธิโอเปีย ตัวเมืองมีประชากรประมาณ 5,274,321 คน

**ภูมิอากาศ**

**ประชากร**
ใน ค.ศ. 2019 มีชาวซีเรียเกือบ 250,000 คนที่อาศัยอยู่ในคาร์ทูม ซึ่งเท่ากับร้อยละ 5 ของประชากรเมือง ส่วนใหญ่เป็นผู้ชายวัยหนุ่มที่หนีสงครามจากซีเรีย ซูดานเป็นประเทศเดียวที่รับนักเดินทางที่ถือพาสปอร์ตซีเรียโดยไม่มีวีซ่า

**อ้างอิง**

**แหล่งข้อมูลอื่น**
 Kidnapped, tortured and thrown in jail: my 70 days in Sudan The Guardian, 2017
หมวดหมู่:เมืองในประเทศซูดาน
หมวดหมู่:เมืองหลวงในทวีปแอฟริกา
หมวดหมู่:เมืองหลวงทางวัฒนธรรมของอาหรับ
สถานีย่อย:การทหาร/วันนี้ในอดีต/13 มิถุนายน

13 มิถุนายน- พ.ศ. 2487 (ค.ศ. 1944) - สงครามโลกครั้งที่สอง: เยอรมนีได้ปล่อยจรวดวี-1 เข้าถล่มประเทศอังกฤษ
จดหมายเหตุเดือนมิถุนายน
ดินแดนในเรื่องพระอภัยมณี

ไฟล์:Map-apai.jpg|thumb|320px|แผนที่ทะเลอันดามัน เทียบกับสถานที่ในเรื่อง พระอภัยมณี
สำหรับ ดินแดนในเรื่องพระอภัยมณี อันเป็นผลงานประพันธ์ของสุนทรภู่นั้น มีความโดดเด่นที่น่าสนใจอย่างยิ่ง เนื่องจากการวางตำแหน่งเมืองและสถานที่ต่าง ๆ ในท้องเรื่องอย่างมีหลักการ ประหนึ่งว่าผู้ประพันธ์มีแผนที่อยู่ในมือ เหตุการณ์ส่วนใหญ่ในเรื่อง พระอภัยมณี เกิดขึ้นในท้องทะเล นักวิชาการหลายคนต่างวิเคราะห์ข้อมูลและนำเสนอว่า ทะเลในเรื่องพระอภัยมณี คือทะเลอันดามัน มิใช่อ่าวไทย นอกจากนี้ ผู้ประพันธ์ยังจินตนาการถึงเมืองและสถานที่ของชนชาติต่าง ๆ มากมายนอกเหนือจากชาวไทย เช่น เมืองของชาวจีน (กึงตั๋งกังจิ๋วจุนติ๋วเซียง) แขก (อรุมเขตคุ้งสุหรัดปัตหนา ไปปะหังปังกะเราะเกาะชวา มะละกากะเลหวังตรังกะนู) จาม (อัดแจจามข้ามหน้ามลายู) ฝรั่ง วิลันดา (ฝรั่งข้ามฟากเข้าอ่าวเยียระมัน ที่บางเหล่าก็เข้าอ่าววิลาส) พราหมณ์ พม่า มอญ และอื่น ๆ อีกมากมาย

**รายชื่อดินแดนในเรื่องพระอภัยมณี**

**กรุงรัตนา**
เป็นบ้านเกิดเมืองนอนของพระอภัยมณีและศรีสุวรรณ เป็นสถานที่เปิดเรื่องของกลอนนิทานเรื่องนี้ เจ้าเมืองคือท้าวสุทัศน์ เป็นพระบิดาของพระอภัยมณีและศรีสุวรรณ เชื่อว่าเมืองรัตนานี้น่าจะหมายถึงกรุงรัตนโกสินทร์ เป็นจุดเริ่มต้นการผจญภัยของพระอภัยมณีและศรีสุวรรณ

**เมืองรมจักร**
เจ้าเมืองคือท้าวทศวงศ์ มีราชธิดาคือนางเกษรา ตำแหน่งของเมืองอยู่ไม่ไกลจากบริเวณที่พระอภัยมณีถูกนางผีเสื้อสมุทรลักตัวไป รวมถึงประชาชนพลเมืองก็เป็นชาวไทย จึงน่าจะอยู่บนคาบสมุทรเดียวกันกับเมืองรัตนา 

**เกาะแก้วพิสดาร === 
เป็นเกาะเล็กๆ อยู่กลางมหาสมุทรที่ห่างไกล บนเกาะมีพระฤๅษีอาศัยอยู่ นักเดินทางที่เรือแตกเพราะพายุหรือถูกโจรสลัดปล้นชิง จะมาขออาศัยอยู่ที่เกาะนี้

**เมืองผลึก === 
เจ้าเมืองคือท้าวสิลราช กับพระนางมณฑา มีราชธิดาองค์เดียวคือนางสุวรรณมาลี เมืองนี้ตั้งอยู่ริมทะเลแห่งหนึ่ง ตรงข้ามกับเกาะลังกา ตามการวิเคราะห์ของกาญจนาคพันธ์เห็นว่าน่าจะอยู่ราวพม่าใต้ แถวๆเมืองถลาง (ภูเก็ต)

**เมืองการเวก**

**เมืองลังกา**
คาดว่าอาจจะเป็นศรีลังกา

**เกาะนาควาริน**
อาจจะเป็นหมู่เกาะนิโคบาร์

**ดูเพิ่ม**
 พระอภัยมณี- ภูมิศาสตร์สุนทรภู่ ของ กาญจนาคพันธุ์

**อ้างอิง**
หมวดหมู่:พระอภัยมณี
Nepenthes × sharifah-hapsahii

Nepenthes × sharifah-hapsahii เป็นหม้อข้าวหม้อแกงลิงลูกผสมทางธรรมชาติระหว่าง N. gracilis กับ N. mirabilis. ถูกบันทึกว่าพบในบอร์เนียว, สุมาตรา, มาเลเซียตะวันตก และประเทศไทย
ส่วน Nepenthes × ghazallyana (ตั้งชื่อตาม Ghazally Ismail) เป็นชื่อพ้องของ N. × sharifah-hapsahii.

**อ้างอิง**
 Clarke, C.M. 2006. Introduction. In: Danser, B.H. The Nepenthaceae of the Netherlands Indies. Natural History Publications (Borneo), Kota Kinabalu. pp. 1–15.- id Enjelina, W. 2012.  Analisis hibrid alam kantung semar (Nepenthes) di Bukit Taratak Kabupaten Pesisir Selatan Sumatera Barat dengan teknik RAPD. M.Sc. thesis, Andalas University, Padang. - id Mansur, M. 2007. Keanekaragaman jenis Nepenthes (kantong semar) dataran rendah di Kalimantan Tengah. Diversity of lowland Nepenthes (kantong semar) in Central Kalimantan. Berita Biologi 8(5): 335–341.  Abstract
หมวดหมู่:หม้อข้าวหม้อแกงลิง
วิกิพีเดีย:เสนอบทความคุณภาพ/พระอภัยมณี

=== พระอภัยมณี**
พระอภัยมณี ถูกเสนอเมื่อ 13 มิถุนายน พ.ศ. 2551 และจะได้รับการพิจารณาภายในวันที่ 26 มิถุนายน พ.ศ. 2551
 เสนอชื่อ Tinuviel | พูดคุย
 บทความนี้เป็นบทความประเภทวรรณคดีของไทยบทความแรกที่เสนอเป็นบทความคุณภาพ รบกวนช่วยแนะนำด้วยค่ะ --Tinuviel | พูดคุย 13:09, 14 มิถุนายน 2551 (ICT)
สนับสนุน 
# สนับสนุนครับ --Sry85 12:43, 18 มิถุนายน 2551 (ICT)
# สนับสนุนครับ --DoLKuNGBiGHEAD 16:21, 18 มิถุนายน 2551 (ICT)
# สนับสนุนครับ --ScorpianPK 25px  คุยแค่ "คลิก" 11:25, 22 มิถุนายน 2551 (ICT)
# สนับสนุนครับ -- Portalian 22:04, 22 มิถุนายน 2551 (ICT)
# สนับสนุนคับ เพราะพรุ่งนี้่้้้้่เป็นวันสำคัญของสุนทรภู่แล้วคับ --Federalism  16:38, 25 มิถุนายน 2551 (ICT)
# สนับสนุนครับ --Tona22 17:36, 25 มิถุนายน 2551 (ICT)
คัดค้าน
#
#
เสนอแนะการปรับปรุง
# ไม่แน่ใจว่าหัวข้อ วรรคทอง จะเป็นงานต้นฉบับ ซึ่งควรอยู่ใน วิกิซอร์ส รึเปล่า --Sry85 23:43, 13 มิถุนายน 2551 (ICT)
#* ไม่แน่ใจเหมือนกันค่ะ แต่คิดว่าเป็นการยกบทที่มีชื่อเสียงและรู้จักกันมาเป็นตัวอย่างมากกว่า เช่น บท "ทรลักษณ์อักตัญญุตาเขา" หรือ "แล้วสอนว่าอย่าไว้ใจมนุษย์" หรือ "ประเวณีตีงูให้หลังหัก" ที่จริงก็ยังมีบทอื่นอีกที่ดังๆ เช่น "ต้อยตะริดติ๊ดตี่เจ้าพี่เอ๋ย" หรือบทที่เอ่ยถึงดนตรีว่า "อันดนตรีมีคุณทุกอย่างไป ย่อมใช้ได้ดังจินดาค่าบุรินทร์" แต่ถ้าจะใส่ไว้หมดคงจะมากเกินไป เพราะกลอนพระอภัยมณีนี้เด่นและดัง เป็นคติสอนใจหลายบทมาก จึงคิดว่ายกมาบางส่วนน่าจะพอเหมาะกับบทความค่ะ --Tinuviel | พูดคุย 10:45, 14 มิถุนายน 2551 (ICT)
#* ตอนนี้เพิ่มบท "อันดนตรีมีคุณทุกอย่างไป" และลบ บทเปิดเรื่องออกแทนค่ะ --Tinuviel | พูดคุย 13:10, 14 มิถุนายน 2551 (ICT)
# ข้อมูลดูไม่ค่อยเกี่ยวข้อง ตรงหัวข้อ การแปลเป็นภาษาอื่น ตรงประโยค.... นอกจากนี้ยังได้ทรงแปลผลงานอื่นๆ ของสุนทรภู่ และวรรณคดีไทยบางเรื่อง เช่น ขุนช้างขุนแผน เป็นภาษาอังกฤษด้วย ...ดูไม่ค่อยเกี่ยวข้องโดยตรงกับบทความเท่าไหร่ --Sry85 02:57, 15 มิถุนายน 2551 (ICT)
#* ตัดออกแล้วค่ะ ทีแรกนึกว่าไหนๆ กล่าวถึงพระองค์เจ้าเปรมบุรฉัตร ก็ใส่แถมไว้นิดหน่อยเป็นเกร็ด  --Tinuviel | พูดคุย 12:00, 17 มิถุนายน 2551 (ICT)
นิสัย 4

นิสสัย​ 4 คือ เครื่องอาศัยของบรรพชิต หรือ สิ่งที่บรรพชิตพึงปฏิบัติ เพื่อการยังชีพ ประกอบด้วย
1. เที่ยวบิณฑบาต คือ ให้ภิกษุเลี้ยงชีพด้วยการบิณฑบาต โดยอาศัยชาวบ้านเป็นอยู่ โดยปัจจัยที่ได้จากการบิณฑบาตนั้นถือว่าเป็นปัจจัยที่บริสุทธิ์
2. นุ่งห่มผ้าบังสุกุล คือ การนุ่งห่มผ้าที่หาเจ้าของมิได้ เช่นผ้าตามกองขยะที่ชาวบ้านทิ้ง หรือ ผ้าห่อศพ ภิกษุในสมัยพุทธกาลจะเก็บมาย้อมเย็บเป็น จีวร สบง ไว้นุ่งห่ม
3. อยู่โคนไม้ เนื่องจาก ในสมัยพุทธกาล ผู้ที่บวชเป็นบรรพชิต เมื่อทิ้งบ้านเรือนมาออกบวชก็มักจะอาศัยอยู่ในป่า แม้แต่พระพุทธองค์ก็มิได้ยกเว้น ต่อมาภายหลังจึงมีผู้ศรัทธาสร้างกุฏิถวาย
4. ฉันยาดองด้วยน้ำมูตรเน่า คือ การฉันยารักษาโรคด้วยยาดองน้ำมูตร(ปัสสาวะ) น้ำมูตร มาจาก คำในภาษาบาลีว่า ปูติมุตตะ น้ำมูตร คือ น้ำปัสสาวะ ของคน ใจความในพระไตรปิฎก ตอนหนึ่ง ระบุว่า ใช้ปัสสาวะของวัว ก็ได้ (ปรมัตถทีปนี อรรถกถาอิติวุตตกะ หน้า 504 (จตุกกนิปาตวัณณนา) และ ปปัญจสูทนี ภาค 2 อรรถกถามัชฌิมนิกาย หน้า 625 (มหาธัมมสมาทานสุตตวัณณนา)) การฉันยาดองด้วยน้ำมูตรเน่า พระพุทธเจ้าตรัสเรื่องนี้ไว้ว่า “ภิกษุทั้งหลาย เมื่อพวกเธออาพาธไม่สบาย จงทำยาดองด้วยลูกมะขามป้อมและลูกสมอ โดยพวกเธอนำลูกมะขามป้อมและลูกสมอมาทุบให้แตกแล้วใส่ลงในภาชนะและถ่ายปัสสาวะลงไปในภาชนะนั้น แช่ไว้ประมาณ 7 วัน แล้วก็เอามาฉัน อาพาธของเธอก็จะหาย” ;ทำไมต้องมะขามป้อม มะขามป้อม รสฝาดเปรี้ยว แก้เสมหะ ทำให้ชุ่มคอดี แก้ไข้ สมอไทยอ่อน รสเปรี้ยว แก้โลหิตในท้อง แก้น้ำดี แก้เสมหะ ระบายอุจจาระ สมอไทยแก่ รสเปรี้ยวฝาดขม แก้ไข้เพื่อลม แก้เสมหะ แก้ไข้เพื่อเสมหะ 
ซึ่งในปัจจุบันได้มีการพิสูจน์ทางวิทยาศาสตร์แล้วว่า ปัสสาวะ ประกอบไปด้วย น้ำบริสุทธิ์ 95% ยูเรีย 2.5% และอื่นๆ อีก 2.5% แม้จะไม่มีโทษร้ายแรง แต่ก็ไม่ได้มีประโยชน์ 
หมวดหมู่:ศาสนาพุทธ
แม่แบบ:Lang-zh/doc

== วิธีใช้**
แม่แบบนี้ใช้สำหรับแสดงภาษาจีนในรูปแบบของอักษรจีนและเสียงอ่าน รูปแบบการใช้งานคือ

ความหมายของพารามิเตอร์ต่าง ๆ มีดังนี้- พารามิเตอร์ c ให้ใส่ อักษรจีน ในกรณีที่ตัวเต็มและตัวย่อเหมือนกัน หรือไม่ระบุ/ไม่ทราบว่าเป็นชนิดใด- พารามิเตอร์ t ให้ใส่ อักษรจีนตัวเต็ม (Traditional)- พารามิเตอร์ s ให้ใส่ อักษรจีนตัวย่อ (Simplified)- พารามิเตอร์ p ให้ใส่ เสียงอ่านแบบพินอิน (Pinyin) ของภาษาจีนกลาง- พารามิเตอร์ w ให้ใส่ เสียงอ่านแบบเวด-ไจลส์ (Wade-Giles) ของภาษาจีนกลาง- พารามิเตอร์ j ให้ใส่ เสียงอ่านแบบยฺหวิดเพ็ง (Jyutping) ของภาษาจีนกวางตุ้ง
พารามิเตอร์ทุกตัวมีสถานะเป็น optional คือสามารถใส่ค่าหรือไม่ใส่ก็ได้ หากไม่ใส่ก็จะไม่แสดงผลสำหรับรูปแบบนั้น ๆ และไม่จำเป็นต้องใส่พารามิเตอร์เรียงลำดับก่อนหลัง เพราะการแสดงผลจะเรียงตาม c-t-s-p-w-j โดยอัตโนมัติ
อนึ่ง การระบุพารามิเตอร์เพียงตัวเดียวโดยไม่มีชื่อ เช่น

จะถือว่าเป็นค่าของพารามิเตอร์ c

**ตัวอย่าง**
จาก เฉินหลง

จะแสดงผลดังนี้
p=Chén Gǎngshēng
โฟร์โมสต์

โฟร์โมสต์ (Foremost) เป็นชื่อเครื่องหมายการค้าของผลิตภัณฑ์จากนม ซึ่งอยู่ภายใต้การบริหารงานและกำกับดูแลคุณภาพโดยกลุ่ม รอยัลฟรีสแลนด์คัมพิน่า (Royal FrieslandCampina) กลุ่มสหกรณ์โคนมรายใหญ่ จากราชอาณาจักรเนเธอร์แลนด์, สหพันธ์สาธารณรัฐเยอรมนี และราชอาณาจักรเบลเยียม ปัจจุบันมีบริษัทในเครือกว่า 34 ประเทศทั่วโลก สำหรับในประเทศไทยบริหารงานโดย บริษัท ฟรีสแลนด์คัมพิน่า (ประเทศไทย) จำกัด (มหาชน)

**ประวัติ**
โฟร์โมสต์ (ประเทศไทย) เริ่มดำเนินธุรกิจผลิตและจัดจำหน่าย ผลิตภัณฑ์ไอศกรีมและนมคืนรูป ตั้งแต่ปี พ.ศ. 2499 โดยก่อตั้งบริษัท โฟร์โมสต์ อาหารนม (กรุงเทพฯ) จำกัด  พร้อมทั้งเปิดโรงงานแห่งแรกขึ้นที่เขตหลักสี่ กรุงเทพมหานคร ต่อมาในปี พ.ศ. 2510 เปิดโรงงานแห่งใหม่ที่สำโรง จังหวัดสมุทรปราการ ต่อมาในปี พ.ศ. 2512 เพิ่มผลิตภัณฑ์นมข้นหวานและนมข้นจืด ต่อมาในปี พ.ศ. 2521 เพิ่มกำลังการผลิตเพื่อรองรับการส่งออก ไปยังกลุ่มประเทศในทวีปเอเชียคือ สาธารณรัฐสิงคโปร์, เขตปกครองพิเศษฮ่องกง, สาธารณรัฐจีน (ไต้หวัน) และสาธารณรัฐประชาธิปไตยประชาชนลาว จากนั้นเมื่อปี พ.ศ. 2527 เริ่มจำหน่ายผลิตภัณฑ์นมยูเอชที และในปี พ.ศ. 2536 เริ่มจำหน่ายผลิตภัณฑ์นมเปรี้ยวยูเอชที
อนึ่ง เมื่อปี พ.ศ. 2535 โฟร์โมสต์ (ประเทศไทย) ขายธุรกิจไอศกรีมให้แก่วอลล์ เนื่องจากต้องการบริหารธุรกิจหลัก คือจำหน่ายผลิตภัณฑ์จากนมเพียงอย่างเดียว นอกจากนี้ โฟร์โมสต์ (ประเทศไทย) ยังเคยดำเนินธุรกิจ ร้านจำหน่ายไอศกรีม ศาลาโฟร์โมสต์ ซึ่งเปิดสาขาอยู่กับโรงภาพยนตร์ขนาดใหญ่ในกรุงเทพมหานคร เช่น ศาลาเฉลิมไทย โรงภาพยนตร์สยาม เป็นต้น แต่ปัจจุบันยุติกิจการนี้แล้ว
วันที่ 20 กรกฎาคม พ.ศ. 2565 โฟร์โมสต์แถลงว่า ได้ปิดโรงงานที่เขตหลักสี่ ยุติการผลิตและจัดจำหน่ายนมพาสเจอร์ไรซ์หลังจากผลิตมา 65 ปี เนื่องจากขาดทุน 1,300 ล้านบาทเป็นครั้งแรก แต่จะเน้นผลิตผลิตภัณฑ์นมแบบเก็บรักษาได้ยาวนานแทน

**ผลิตภัณฑ์**
 นมโฟร์โมสต์โอเมก้า 369  รสจืด, หวาน, ช็อกโกแลต, นมโฟร์โมสต์โอเมก้า 369 โกลด์ และ นมโฟร์โมสต์โอเมก้า 369 โยเกิร์ตดริ๊งค์- นมยูเอชที "โฟร์โมสต์"
รสจืด, หวาน, ช็อกโกแลต, สตรอเบอร์รี, กล้วย, พร่องมันเนยรสจืด และพร่องมันเนย รสช็อกโกแลต- นมเปรี้ยวยูเอชที "โยโมสต์", - โยเกิร์ตชนิดถ้วย "โฟร์โมสต์"- นมข้นจืด/นมข้นหวาน "เรือใบ", "นกเหยี่ยว", "มายบอย"- ฯลฯ

**ดูเพิ่ม**
 ดัชมิลล์- หนองโพ- นมไทย-เดนมาร์ค- ซีพี-เมจิ- นมจิตรลดา- แมกโนเลียกิงโกะพลัส- แลคตาซอย- แอนลีน

**อ้างอิง**

**แหล่งข้อมูลอื่น**
   บริษัท ฟรีสแลนด์คัมพิน่า เฟรช (ประเทศไทย) จำกัด-  เว็บไซต์อย่างเป็นทางการ-  ฟรีสแลนด์ คัมพินา (ประเทศไทย) date=2015-05-07 
หมวดหมู่:ธุรกิจเครื่องดื่ม
บุญสม มาร์ติน

ศาสตราจารย์ นายแพทย์ บุญสม มาร์ติน (19 กันยายน พ.ศ. 2465 - 9 มิถุนายน พ.ศ. 2551) เป็นแพทย์และนักการเมืองชาวไทย อดีตรัฐมนตรีว่าการกระทรวงศึกษาธิการ และกระทรวงสาธารณสุข อดีตอธิการบดีมหาวิทยาลัยเชียงใหม่ เป็นผู้บุกเบิกการเรียนการสอนวิชาพลศึกษา  ได้รับการยกย่องเป็น “บิดาของการพลศึกษาแผนใหม่ของไทย"

**ประวัติ**
ศาสตราจารย์ นายแพทย์ บุญสม มาร์ติน เกิดเมื่อวันที่ 19 กันยายน พ.ศ. 2465 เป็นลูกครึ่งไทย-อังกฤษ สำเร็จการศึกษาจากโรงเรียนบุญวาทย์วิทยาลัย  โรงเรียนอัสสัมชัญลำปาง โรงเรียนอัสสัมชัญ แพทยศาสตรบัณฑิต จากมหาวิทยาลัยแพทยศาสตร์ ในปี พ.ศ. 2488 และได้เป็นอาจารย์ในภาควิชาอายุรศาสตร์อยู่ในระยะสั้น ๆ แล้วจึงย้ายไปอยู่สังกัดกระทรวงศึกษาธิการ พร้อมได้ทุนไปศึกษาต่อที่ประเทศสหรัฐอเมริกา จนได้รับปริญญามหาบัณฑิตทางสาธารณสุขศาสตร์และโรคเมืองร้อนจากมหาวิทยาลัยทูเลน เมื่อปี พ.ศ. 2492
เมื่อกลับจากศึกษาต่างประเทศมาแล้ว ได้เข้ามาปฏิบัติงานในกระทรวงศึกษาธิการ และได้รับมอบหมายให้ดูแลงานพลศึกษา จนได้ดำรงตำแหน่งสำคัญหลายระดับของกระทรวงศึกษาธิการ ตั้งแต่อาจารย์ใหญ่โรงเรียนฝึกหัดครูพลศึกษา โรงเรียนฝึกหัดครูพลานามัย ผู้อำนวยการ วิทยาลัยพลศึกษา รองอธิการวิทยาลัยวิชาการศึกษาพลศึกษา ไปจนถึงตำแหน่งสูงสุด คือ ปลัดกระทรวงศึกษาธิการ 
รวมทั้งยังได้มีโอกาสรับใช้ประเทศชาติในการบริหารราชการแผ่นดินในระดับรัฐบาลอยู่หลายสมัย โดยเป็นรัฐมนตรีช่วยว่าการกระทรวงศึกษาธิการ 2 สมัย ในรัฐบาลจอมพลถนอม กิตติขจร และรัฐบาลนายสัญญา ธรรมศักดิ์ เป็นรัฐมนตรีว่าการกระทรวงศึกษาธิการ ในรัฐบาลพลเอกเกรียงศักดิ์ ชมะนันทน์ และเป็นรัฐมนตรีว่าการกระทรวงสาธารณสุข ต่อมาสลับไปเป็นรัฐมนตรีว่าการกระทรวงศึกษาธิการ ในรัฐบาลพลเอกเกรียงศักดิ์ ชมะนันทน์
นอกจากนี้แล้ว ยังเคยเป็นนักฟุตบอลทีมชาติไทยในปี พ.ศ. 2489 อีกด้วย

**เครื่องราชอิสริยาภรณ์**

**อ้างอิง**

**แหล่งข้อมูลอื่น**
 วารสารมิตรครู, ฉบับที่ 12, ปักษ์แรก วันที่ 15 ตุลาคม 2523, หน้า 12-13
2551
หมวดหมู่:นักวิชาการจากจังหวัดลำปาง
หมวดหมู่:คริสต์ศาสนิกชนนิกายโรมันคาทอลิกชาวไทย
หมวดหมู่:แพทย์ชาวไทย
หมวดหมู่:ปลัดกระทรวงศึกษาธิการไทย
หมวดหมู่:อาจารย์คณะครุศาสตร์ - ศึกษาศาสตร์
หมวดหมู่:ศาสตราจารย์
หมวดหมู่:อธิการบดีมหาวิทยาลัยเชียงใหม่
หมวดหมู่:รัฐมนตรีว่าการกระทรวงศึกษาธิการไทย
หมวดหมู่:รัฐมนตรีว่าการกระทรวงสาธารณสุขไทย
หมวดหมู่:บุคคลจากโรงเรียนอัสสัมชัญลำปาง
หมวดหมู่:บุคคลจากโรงเรียนบุญวาทย์วิทยาลัย
หมวดหมู่:บุคคลจากโรงเรียนอัสสัมชัญ
หมวดหมู่:ผู้ได้รับปริญญากิตติมศักดิ์จากมหาวิทยาลัยเชียงใหม่
หมวดหมู่:ผู้ได้รับปริญญากิตติมศักดิ์จากมหาวิทยาลัยรามคำแหง
หมวดหมู่:ผู้ได้รับปริญญากิตติมศักดิ์จากจุฬาลงกรณ์มหาวิทยาลัย
หมวดหมู่:บุคคลในวงการพลศึกษา
หมวดหมู่:นักกีฬาทีมชาติไทย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ท.จ.ว. (ฝ่ายหน้า)
หมวดหมู่:ผู้ได้รับเหรียญจักรพรรดิมาลา
หมวดหมู่:ชาวไทยเชื้อสายอังกฤษ
ISO 11940

ISO 11940 เป็นมาตรฐานสากลสำหรับการถอดอักษรไทยเป็นอักษรโรมันซึ่งเผยแพร่ในปี พ.ศ. 2541 และปรับปรุงในปี พ.ศ. 2546
การถอดอักษรแบบนี้จะถอดตามรูปที่ปรากฏตามลำดับ ไม่เป็นไปตามอักขรวิธี เช่นคำว่า "เชียงใหม่" ระบบนี้จะถอดได้เป็น echīyngıh̄m̀ ซึ่งไม่สามารถอ่านได้ แม้ทำ Unicode Normalisation แล้วก็จะกลายเป็น "ชเ–ียงหใม่" ถอดได้เป็น cheīyngh̄ım̀ ซึ่งพอจะอ่านได้แต่ก็ยังไม่สมบูรณ์ นอกจากนั้นระบบนี้จำเป็นต้องใช้อักขระที่ไม่ได้อยู่บนแอสกี ระบบนี้จึงไม่เป็นที่นิยมใช้

**พยัญชนะ**

**สระ**

**เครื่องหมายอื่น ๆ**

**เครื่องหมายวรรคตอนและตัวเลข**

**ดูเพิ่ม**
 การถอดอักษรไทยเป็นอักษรโรมันแบบถ่ายเสียงของราชบัณฑิตยสถาน

**แหล่งข้อมูลอื่น**
  เว็บไซต์ทางการของ ISO
#11940
ทไทย
หมวดหมู่:ภาษาไทย
หมวดหมู่:การถอดอักษรไทยเป็นอักษรโรมัน
เซนเซอร์พิกเซลตอบสนอง

เซนเซอร์พิกเซลตอบสนอง (Active pixel sensor: APS) เป็นเซนเซอร์รูปภาพที่ประกอบด้วยวงจรประยุกต์ซึ่งบรรจุเซนเซอร์พิกเซลอยู่เป็นจำนวนมาก แต่ละพิกเซลบรรจุตัวตรวจจับรูปภาพและตัวเพิ่มพลังงานไฟฟ้าแบบตอบสนอง  มีเซนเซอร์พิกเซลตอบสนองที่ใช้กันอยู่ทั่วไปหลากหลายชนิดเช่น CMOS APS พบได้ในกล้องของโทรศัพท์มือถือหรือกล้องเว็บ หรือDSLR การเซนเซอร์รูปภาพประเภทนี้ใช้ประมวลการ CMOS (และมักพูดกันในชื่อ เซนเซอร์ CMOS) ซึ่งมาใช้แทนที่อุปกรณ์ถ่ายเทประจุ (CCD) ได้
หมวดหมู่:อุปกรณ์อิเล็กทรอนิกส์
หมวดหมู่:สิ่งประดิษฐ์ของสหรัฐ
บาดทะยัก

บาดทะยัก (tetanus) เป็นโรคติดเชื้ออย่างหนึ่ง ผู้ป่วยจะมีอาการเด่นคืออาการกล้ามเนื้อเกร็ง ส่วนใหญ่การเกร็งจะเริ่มต้นที่กล้ามเนื้อกราม จากนั้นจึงลุกลามไปยังกล้ามเนื้อส่วนอื่น ๆ การเกร็งแต่ละครั้งมักเป็นอยู่ไม่กี่นาที และเกิดขึ้นซ้ำ ๆ เป็นเวลา 3-4 สัปดาห์ การเกร็งอาจมีความรุนแรงมากจนทำให้กระดูกหักได้ อาการอื่นที่อาจพบร่วมได้แก่ ไข้ เหงื่อออก ปวดศีรษะ กลืนลำบาก ความดันเลือดสูง และหัวใจเต้นเร็ว ผู้ป่วยส่วนใหญ่เริ่มมีอาการหลังจากติดเชื้อเป็นเวลา 3-21 วัน การรักษาอาจใช้เวลาหลายเดือน ผู้ป่วยประมาณ 10% จะเสียชีวิต
บาดทะยักเกิดจากการติดเชื้อแบคทีเรีย Clostridium tetani ซึ่งพบได้ในดิน น้ำลาย ฝุ่น และปุ๋ยมูลสัตว์ เชื้อมักเข้าสู่ร่างกายทางบาดแผลเช่นแผลบาดหรือแผลตำที่เกิดจากวัตถุที่ปนเปื้อนเชื้อ เชื้อเหล่านี้ผลิตสารพิษที่รบกวนกระบวนการคลายตัวของกล้ามเนื้อ โดยการไปยับยั้งการหลั่งของสารไกลซีน และกาบา ซึ่งเป็นสารยับยั้งสารสื่อประสาท ทำให้มีอาการดังกล่าวข้างต้น การวินิจฉัยทำได้โดยการดูจากอาการและอาการแสดง โรคนี้ไม่ติดต่อจากคนสู่คน
การป้องกันการติดเชื้อทำได้โดยการเสริมภูมิคุ้มกันด้วยการให้วัคซีนบาดทะยัก ผู้ที่มีบาดแผลที่เข้าข่ายจะติดเชื้อและได้รับวัคซีนมาไม่ถึง 3 ครั้ง ควรได้รับทั้งวัคซีนบาดทะยักและภูมิคุ้มกันบาดทะยักในรูปแบบของอิมมูโนกลอบูลิน ควรได้รับการล้างแผลและนำเอาเนื้อตายออก ผู้ป่วยที่มีอาการควรได้รับการรักษาด้วยภูมิคุ้มกันบาดทะยักแบบอิมมูโนกลอบูลิน หรืออาจรักษาด้วยอิมมูโนกลอบูลินแบบรวมได้ ยาคลายกล้ามเนื้ออาจช่วยควบคุมอาการเกร็งของกล้ามเนื้อ และหากผู้ป่วยมีปัญหาของกล้ามเนื้อที่ใช้ในการหายใจร่วมด้วยอาจต้องใช้การช่วยหายใจผ่านเครื่องช่วยหายใจ
บาดทะยักเป็นโรคที่พบได้ทั่วโลกแต่มักพบบ่อยในพื้นที่ที่มีภูมิอากาศแบบร้อนชื้นซึ่งมีดินและสารอินทรีย์อยู่มาก ในปี พ.ศ. 2558 มีรายงานว่ามีผู้ป่วยบาดทะยักประมาณ 209,000 คนและเสียชีวิตประมาณ 59,000 คนทั่วโลก ซึ่งลดลงเป็นอย่างมากจากจำนวนผู้เสียชีวิต 356,000 คน ในปี พ.ศ. 2533 มีการบรรยายถึงโรคนี้เอาไว้เก่าแก่ตั้งแต่สมัยแพทย์กรีกชื่อฮิปโปกราเตสเมื่อ 500 ปีก่อนคริสตกาล สาเหตุของโรคถูกค้นพบเมื่อ พ.ศ. 2427 โดย Antonio Carle และ Giorgio Rattone แห่งมหาวิทยาลัยทูริน ส่วนวัคซีนถูกผลิตขึ้นครั้งแรกเมื่อ พ.ศ. 2467

**ความเกี่ยวข้องกับสนิมเหล็ก**
มักเป็นที่เชื่อกันว่าบาดทะยักกับสนิมเหล็กมีความเกี่ยวข้องกัน นี้เป็นความเชื่อที่ไม่ถูกต้องนัก โดยทั่วไปแล้ววัตถุที่มีสนิมมักพบอยู่นอกบ้านหรือในบริเวณที่พบแบคทีเรียชนิดไม่ใช้ออกซิเจนอยู่แล้ว แต่ตัวสนิมเองไม่ทำให้เกิดโรคบาดทะยัก รวมถึงไม่ได้มีแบคทีเรีย C. tetani มากกว่าที่อื่น พื้นผิวที่ขรุขระของเหล็กขึ้นสนิมนั้นอาจเป็นแหล่งอาศัยของ endospore ของ C. tetani ได้ และตะปูเหล็กก็มักทิ่มผิวหนังเป็นแผลลึกเอื้อต่อการเจริญเติบโตของแบคทีเรียชนิดไม่ใช้ออกซิเจน จึงทำให้สนิมเหล็กถูกมองว่าเป็นสาเหตุของการเกิดโรคบาดทะยัก ซึ่งไม่เป็นจริงแต่อย่างใด

**อ้างอิง**

**แหล่งข้อมูลอื่น**
  Tetanus Information from Medline Plus-  Tetanus Surveillance -- United States, 1998-2000 (Data and Analysis)-  title = Tetanus 
หมวดหมู่:โรคติดเชื้อแบคทีเรีย
หมวดหมู่:โรคที่ป้องกันได้ด้วยวัคซีน
สันติภาพ

ไฟล์:Gari-Melchers-Peace-Highsmith.jpeg|thumb|450px|เกรี เมลเชอร์ ความหมายของสันติภาพ (มอร์รัลออฟพิส)
สันติภาพ สามารถเรียกได้ว่าเป็นสภาวะแห่งความสันติหรือไม่มีการโต้เถียงอย่างรุนแรงกันเกิดขึ้น 

**รางวัลโนเบลสาขาสันติภาพ**
รางวัลโนเบลสาขาสันติภาพ (Nobel Peace Prize) จะให้แก่ผู้ที่สร้างสันติภาพที่ยิ่งใหญ่และผู้รู้ผู้ซึ่งได้ใช้ความสันติในการนำพาผู้คนไปในวิถีทางแห่งธรรมและได้ทำผลงานที่ดีมากหรือดีที่สุดเพื่อที่จะสนับสนุนสันติภาพระหว่างประเทศ 

**ความเข้าใจในสันติภาพ**
หลายต่อหลายทฤษฎีที่ได้กล้าวถึงความหมายที่แท้จริงของ "สันติภาพ" "สันติวิชา" มาแล้วด้วยเช่นกัน ซึ่งมีจุดมุ่งหมายที่จะสร้างสันติโดยการหยุดการใช้ความรุนแรงและการแก้ไขข้อโต้แย้งหลายประการ ความเข้าใจและคำจำกัดความของคำว่า "สันติภาพ" จะแปรผันไปตามแต่ภูมิภาค วัฒนธรรม ศาสนา และสาขาวิชาที่เรียนด้วย.

**สันติภาพที่หมายความถึงความยุติธรรม**
สันติภาพชนิดนี้คือการที่ให้ผู้คนแต่ละกลุ่มเข้าหากันโดยไม่ใช้ความรุนแรงและอยู่ร่วมกันเพื่อสร้างสันติและอีกหลายๆอย่าง

**อ้างอิง**
  Letter from Birmingham Jail by Rev. Martin Luther King, Jr..- "Pennsylvania, A History of the Commonwealth," esp. pg. 109, edited by Randall M. Miller and William Pencak, The Pennsylvania State University Press, 2002.-  Peaceful Societies, Alternatives to Violence and War date=2022-04-12  Short profiles on 25 peaceful societies.- The Path to Peace, by Laure Paquette
หมวดหมู่:มโนทัศน์ทางสังคม
โรโดลโฟ บลังโก

โรโดลโฟ บลังโก (Rodolfo Blanco) นักมวยสากลชาวโคลอมเบีย เกิดเมื่อ 14 มิถุนายน พ.ศ. 2509 ที่เมืองซานโอโนเฟร จังหวัดซูเกร สถิติการชก 52 ครั้ง ชนะ 29 (น็อก 18) เสมอ 1 แพ้ 22 

**ประวัติ**
โรโดลโฟ บลังโก เริ่มชกมวยสากลอาชีพเมื่อ พ.ศ. 2525 และขึ้นชิงแชมป์โลกรุ่นจูเนียร์ฟลายเวต องค์กรมวยโลก กับยู มย็อง-อู แต่เป็นฝ่ายแพ้น็อกในยกที่ 8 ต่อมาใน พ.ศ. 2533 บลังโกขึ้นชิงแชมป์โลกรุ่นฟลายเวต สหพันธ์มวยนานาชาติ กับเดฟ แมกออลีย์ แต่ไม่สำเร็จ อีกสองปีต่อมา บลังโกขึ้นชกแก้มือกับแมกออลีย์อีกครั้งและเป็นฝ่ายชนะได้ครองแชมป์โลกเมื่อ 11 มิถุนายน พ.ศ. 2535 แต่เมื่อป้องกันแชมป์ครั้งแรกก็เสียแชมป์ให้พิชิต ศิษย์บางพระจันทร์ จากนั้น บลังโกไม่ประสบความสำเร็จในการชิงแชมป์โลกอีก เขาได้ครองแชมป์สหพันธ์มวยอเมริกาเหนือเมื่อ พ.ศ. 2540 และขึ้นชิงแชมป์โลกกับจอห์นนี ทาเปียเมื่อ พ.ศ. 2541 แต่ไม่สำเร็จ บลังโกชกมวยต่อมาถึง พ.ศ. 2545 จึงแขวนนวม

**เกียรติประวัติ**
 แชมป์โคลอมเบียรุ่นฟลายเวต (2529)- แชมป์โลกรุ่นฟลายเวต สหพันธ์มวยนานาชาติ
** ชิง 11 มิถุนายน 2535 ชนะคะแนน เดฟ แมกเอาลี ที่สเปน
** เสียแชมป์ 29 พฤศจิกายน 2535 แพ้น็อก พิชิต ศิษย์บางพระจันทร์ ยก 3 ที่สมุทรปราการ- แชมป์สหพันธ์มวยอเมริกาเหนือรุ่นซูเปอร์ฟลายเวต
** ชิง 7 สิงหาคม 2540 ชนะคะแนน วิลเลียม อัลเวร์โซ ที่สหรัฐ- เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นจูเนียร์ฟลายเวต สมาคมมวยโลก เมื่อ 20 กันยายน 2530 แพ้น็อก ยู มย็อง-อู ยก 8 ที่เกาหลีใต้
** ชิงแชมป์โลกรุ่นฟลายเวต ไอบีเอฟ เมื่อ 15 กันยายน 2533 แพ้คะแนน เดฟ แมคเอาลี ที่ไอร์แลนด์เหนือ
** ชิงแชมป์โลกรุ่นจูเนียร์แบนตัมเวต สหพันธ์มวยนานาชาติและองค์กรมวยโลก เมื่อ 13 กุมภาพันธ์ 2541 แพ้คะแนน จอห์นนี ทาเปีย ที่สหรัฐ
** ชิงแชมป์ ดับเบิลยูบีเอ เฟเดลาติน รุ่นแบนตัมเวตเมื่อ 8 สิงหาคม 2541 แพ้คะแนน กูเวาเตมอก โกเมซ ที่สหรัฐ

**อ้างอิง**
  สถิติการชก boxrec.com date=2012-10-05  
หมวดหมู่:นักมวยสากลชาวโคลอมเบีย
หมวดหมู่:แชมป์โลก IBF
หมวดหมู่:แชมป์มวยสากลประเทศโคลอมเบีย
หมวดหมู่:แชมป์ NABF
หมวดหมู่:บุคคลจากจังหวัดซูเกร
เขตเกษตรเศรษฐกิจ

เขตเกษตรเศรษฐกิจ ความหมายตามราชกิจจานุเบกษา มีความว่า เขตการผลิตทางการเกษตร ซึ่งรวมทั้งการเลี้ยงสัตว์และการปลูกป่า ที่กำหนดขึ้นให้เหมาะสมกับภาวะตลาดและเศรษฐกิจการเกษตรของประเทศ
การกำหนดเขตเกษตรเศรษฐกิจสำหรับสินค้าเกษตร จะก่อให้เกิดการใช้ทรัพยากรธรรมชาติในการผลิตอย่างมีประสิทธิภาพและยั่งยืน มีการผลิตที่เหมาะสมกับศักยภาพของพื้นที่ ลดปัญหาความเสื่อมโทรมของทรัพยากรจากการใช้ที่ผิดประเภท และทำให้มีระบบการผลิตมีเสถียรภาพยิ่งขึ้น

**วิธีการกำหนดเขตเกษตรเศรษฐกิจ (สำนักงานเศรษฐกิจการเกษตร)**
สำนักงานเศรษฐกิจการเกษตรได้กำหนดให้มีขั้นตอนในการดำเนินงาน ดังนี้- ศึกษาระบบการผลิตพืชในปัจจุบัน เช่น แหล่งผลิต ปริมาณการผลิต ปริมาณความต้องการของตลาดทั้งภายในประเทศและต่างประเทศ แนวโน้มของตลาดในอนาคตข้างหน้า รวมทั้งเป้าหมายการผลิตที่เหมาะสมสำหรับสินค้าเกษตรแต่ละชนิด- วิเคราะห์ความเหมาะสมของพื้นที่ทางด้านกายภาพ โดยใช้ระบบข้อมูลสารสนเทศภูมิศาสตร์ มาวิเคราะห์ความเหมาะสมของพื้นที่ทางด้านกายภาพสำหรับการปลูกพืชแต่ละชนิด- วิเคราะห์ความสัมพันธ์ของปัจจัยทางกายภาพและปัจจัยทางเศรษฐกิจ โดยการนำแผนที่ความเหมาะสมของพื้นที่สำหรับสินค้าเกษตรแต่ละชนิดที่ได้ มาวิเคราะห์ร่วมกับปัจจัยทางด้านเศรษฐกิจที่สำคัญและมีผลต่อระบบการผลิต ได้แก่ อุปสงค์และอุปทานของสินค้า เป้าหมายการผลิต แหล่งผลิต ต้นทุนการผลิต ราคาที่เกษตรกรได้รับ กำลังการผลิต และที่ตั้งโรงงานในกรณีที่สินค้าต้องส่งโรงงานเพื่อแปรรูป ในระดับอำเภอ ซึ่งจะมีหลักเกณฑ์ การให้คะแนน การถ่วงน้ำหนัก และเงื่อนไขที่แตกต่างกันออกไปในแต่ละพืช

**ลักษณะของการแบ่งเขตเกษตรเศรษฐกิจ**
# การกำหนดเขตเกษตรเศรษฐกิจเป็นรายสินค้า (Commodities Approach) ดำเนินการกำหนดเขตเกษตรเศรษฐกิจสำหรับสินค้าแต่ละชนิด ตามเป้าหมายของการผลิต โดยพิจารณาจากพื้นที่ที่มีศักยภาพในการผลิตระดับที่ 1 (พื้นที่เหมาะสมที่สุด) เป็นรายอำเภอเป็นอันดับแรก ถ้ามีพื้นที่เพียงพอที่จะทำการผลิตให้ได้ตามเป้าหมายแล้วก็จะพิจารณากำหนดเขตเฉพาะในพื้นที่ระดับที่ 1 เท่านั้น แต่ถ้าไม่เพียงพอก็จะพิจารณาในศักยภาพระดับที่ 2 (พื้นที่ที่เหมาะสมปานกลาง) เพิ่มเติมตามลำดับของคะแนนที่ได้จากการวิเคราะห์ หลังจากนั้นจึงพิจารณากำหนดเขตเป็นรายตำบลต่อไป ตามพื้นที่ปลูกจริง จากข้อมูลดาวเทียม และการสำรวจภาคสนาม
# การกำหนดเขตเกษตรเศรษฐกิจตามศักยภาพการผลิตของพื้นที่ (Area Approach) ในขั้นตอนนี้เป็นการนำเขตเกษตรเศรษฐกิจเป็นรายสินค้ามาซ้อนทับกัน จะทำให้ทราบถึงศักยภาพของพื้นที่ว่ามีความเหมาะสมในการผลิตสินค้าชนิดใดได้บ้าง ในลักษณะเชิงพื้นที่ เพื่อเป็นข้อมูลให้กับเกษตรกรเลือกว่าควรจะผลิตพืชชนิดใด ที่มีความเหมาะสมกับศักยภาพพื้นที่ตัวเอง

**อ้างอิง**
 ราชกิจจานุเบกษาเล่ม 96 ตอนที่ 40 ลงวันที่ 23 มีนาคม พ.ศ. 2522 "พระราชบัญญัติเศรษฐกิจการเกษตร พ.ศ. 2522"- ศูนย์สารสนเทศการเกษตร สำนักงานเศรษฐกิจการเกษตร
หมวดหมู่:เกษตรกรรม
สันติ

สันติ สามารถหมายถึง- สันติภาพ (peace)- สันติ ทักราล อดีตประธานศาลฎีกาของประเทศไทย- สันติ พร้อมพัฒน์ ส.ส. จังหวัดเพชรบูรณ์- สันติ ดวงสว่าง นักร้องลูกทุ่งชาวไทย- สันติ วีระบุญชัย (สเตฟาน) ดารานักแสดง- สันติ-วีณา ภาพยนตร์ไทย
อี คย็อง-ย็อน

อี คย็อง-ย็อน (Kyung Yun Lee)  นักมวยสากลชาวเกาหลีใต้ เกิดเมื่อ 4 ธันวาคม พ.ศ. 2509 ที่เมือง Bonghwa สถิติการชก 23 ครั้ง ชนะ 20 (น็อค 8) แพ้ 3

**เกียรติประวัติ**
 แชมป์โลก IBF รุ่นมินิฟลายเวท
** ชิง (ที่ว่าง) 14 มิถุนายน 2530 ชนะน็อค มาซาฮารุ คาวาคามิ ยก 2 ที่ เกาหลีใต้
** ธันวาคม 2530 สละแชมป์- เคยชิงแชมป์ต่อไปนี้แต่ไม่สำเร็จ
** ชิงแชมป์โลก WBC รุ่นสตรอเวท เมื่อ 31 มกราคม 2531 แพ้ทีเคโอ​ ฮิโรกิ อิโอกะ ยก 12 ที่ ญี่ปุ่น
** ชิงแชมป์โลก WBC รุ่นสตรอเวท เมื่อ 21 ธันวาคม 2534 แพ้คะแนน ริการ์โด โลเปซ ที่ เกาหลีใต้
** ชิงแชมป์โลก IBF รุ่นฟลายเวท เมื่อ 11 กรกฎาคม 2536 แพ้ทีเคโอ​ พิชิต ศิษย์บางพระจันทร์ ยก 1 ที่ นครสวรรค์

**อ้างอิง**
  สถิติการชก boxrec.com 
หมวดหมู่:นักมวยสากลชาวเกาหลีใต้
หมวดหมู่:แชมป์โลก IBF
หมวดหมู่:บุคคลจากจังหวัดคย็องซังเหนือ
โรงเรียนสันติวิทยา

ในประเทศไทยมีโรงเรียนชื่อ โรงเรียนสันติวิทยา อยู่หลายแห่ง ได้แก่- โรงเรียนสันติวิทยา (จังหวัดเชียงราย)- โรงเรียนสันติวิทยา (จังหวัดนครราชสีมา)- โรงเรียนสันติวิทยา (จังหวัดกระบี่)- โรงเรียนสันติวิทยา (จังหวัดปัตตานี)- โรงเรียนสันติวิทยา (จังหวัดยะลา)- โรงเรียนสันติวิทยาสรรพ์ (จังหวัดเลย)
สมุทร์ สหนาวิน

พลเรือเอก สมุทร์ สหนาวิน (8 กรกฎาคม พ.ศ. 2464 - 28 ตุลาคม พ.ศ. 2547) อดีตผู้บัญชาการทหารเรือ รัฐมนตรีช่วยว่าการกระทรวงมหาดไทย และรัฐมนตรีช่วยว่าการกระทรวงกลาโหม

** ประวัติ**
พล.ร.อ. สมุทร์ สหนาวิน เป็นบุตรชายของนายนาวาตรี หลวงเจนจบสมุทร์ (เจือ สหนาวิน) ต้นตระกูลสหนาวิน กับนางแพ เจนจบสมุทร์ มีพี่สาวต่างมารดา 1 คนซึ่งเกิดกับนางแช่ม สหนาวิน น้องสาวของนางแพ และน้องชายร่วมมารดาอีก 1 คนคือ วีระ สหนาวิน ด้านชีวิตครอบครัวสมรสกับ กับคุณหญิง สมบูรณ์ สหนาวิน (รังสิพราหมณกุล) บุตรีพระมหาราชครูพิธีศรีวิสุทธิคุณวิบูลเวทย์บรมหงส์พรหมพงศ์พฤฒาจารย์ (สวาสดิ์ รังสิพราหมณกุล) ประธานพราหมณ์ราชสำนัก และนาง วามเทพมุนี (เล็ก รังสิพราหมณกุล) มีบุตรธิดา 2 คน คือ - พลเรือโท สุริยะ สหนาวิน ร.น.- นาง ดวงกมล นภสินธุวงศ์

**ตำแหน่งสำคัญในราชการ**
พล.ร.อ. สมุทร์ สหนาวิน ดำรงตำแหน่งผู้บัญชาการทหารเรือ ระหว่างวันที่ 1 ตุลาคม พ.ศ. 2523 ถึง 30 กันยายน พ.ศ. 2524 และดำรงตำแหน่งรัฐมนตรีช่วยว่าการกระทรวงมหาดไทย เมื่อวันที่ 11 มีนาคม พ.ศ. 2524 จากนั้นจึงพ้นจากตำแหน่งรัฐมนตรีช่วยว่าการกระทรวงมหาดไทย ไปดำรงตำแหน่งรัฐมนตรีช่วยว่าการกระทรวงกลาโหม เมื่อวันที่ 19 ธันวาคม พ.ศ. 2524 จนถึงวันที่ 22 เมษายน พ.ศ. 2526 และดำรงตำแหน่ง สมาชิกวุฒิสภา พ.ศ. 2526

**ถึงแก่อนิจกรรม**
พล.ร.อ. สมุทร์ สหนาวิน ถึงแก่อนิจกรรม เมื่อวันที่ 28 ตุลาคม พ.ศ. 2547 มีพิธีพระราชทานเพลิงศพเมื่อวันที่ 22 มีนาคม พ.ศ. 2548 ณ ฌาปนสถานกองทัพเรือ วัดเครือวัลย์วรวิหาร

**เครื่องราชอิสริยาภรณ์**

**เครื่องราชอิสริยาภรณ์ไทย**
249524982493

**เหรียญสหประชาชาติ**
 UN :
** พ.ศ. 2495 - 80x80px เหรียญสหประชาชาติเกาหลี

**ต่างประเทศ**
 UK :
** พ.ศ. 2515 - 80x80px เครื่องราชอิสริยาภรณ์จักรวรรดิบริติช ชั้นตติยาภรณ์ (ฝ่ายทหาร) (CBE)- เกาหลีใต้ :
** พ.ศ. 2517 - 80x80px เครื่องอิสริยาภรณ์กิตติคุณสำหรับการรักษาความปลอดภัยแห่งชาติ ชั้นที่ 1- Taiwan :
** พ.ศ. 2517 - 80x80px เครื่องอิสริยาภรณ์เมฆและธวัช ชั้นที่ 1- มาเลเซีย :
** พ.ศ. 2524 - 80x80px เครื่องราชอิสริยาภรณ์หยาง มูเลีย เซเตีย มาห์โกตา มาเลเซีย ชั้นที่ 2

**ดูเพิ่ม**
พระมหาราชครูพิธีศรีวิสุทธิคุณ (ชวิน รังสิพราหมณกุล)

**อ้างอิง**

**แหล่งข้อมูลอื่น**
 คณะรัฐมนตรีคณะที่ ๔๒ : ๓ มีนาคม ๒๕๒๓ - ๑๙ มีนาคม ๒๕๒๖  date=2007-11-27 - รายพระนามและรายนามผู้บัญชาการทหารเรือ  date=2009-01-13 - นาย เจือ สหนาวิน (นาวาตรี หลวงเจนจบสมุทร)  date=2008-10-12 
หมวดหมู่:บุคคลจากกรุงเทพมหานคร
หมวดหมู่:ทหารเรือชาวไทย
หมวดหมู่:ผู้บัญชาการทหารเรือไทย
หมวดหมู่:นักการเมืองไทย
หมวดหมู่:นักการเมืองพรรคประชาธิปัตย์
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ท.จ.ว. (ฝ่ายหน้า)
หมวดหมู่:ผู้ได้รับเหรียญจักรมาลา
หมวดหมู่:ผู้บังคับบัญชาและเจ้าหน้าที่กองอาสารักษาดินแดน
หมวดหมู่:เหรียญสหประชาชาติ
เจสัน ไอแซ็กส์

เจสัน ไอแซ็กส์ (Jason Isaacs) เกิดเมื่อวันที่ 6 มิถุนายน ค.ศ. 1963 เป็นนักแสดงชาวอังกฤษ เกิดในลิเวอร์พูล โตในลิเวอร์พูลและต่อมาในลอนดอน มีผลงานเด่นในบท พันเอกทาวิงตัน จากเรื่อง The Patriot (2000) และ บทลูเซียส มัลฟอย จากภาพยนตร์ Harry Potter

**ประวัติ**
เจสัน ไอแซ็กส์ เป็นลูกคนที่สามในจำนวนสี่คนของพ่อค้าชาวลิเวอร์พูล เดิมทีเขาตั้งใจเรียนทางกฎหมาย คล้าย ๆ กับพี่น้องอีกสามคน ที่เป็นหมอ เป็นนักกฎหมาย และเป็นนักบัญชี แต่ช่วงที่เริ่มเรียนกฎหมายที่มหาวิทยาลัยบริสตอล (Bristol University) เขาตัดสินใจพักการเรียนหันมาเข้าเรียนที่โรงเรียนปาฐกถาและการละคร (Central School of Speech and Drama) ในกรุงลอนดอน เขาได้ขึ้นเวทีระดับอาชีพทันทีเมื่อมาถึงลอนดอน และมีผลงานทั้งละครเวทีและละครโทรทัศน์ จนกระทั่งได้แสดงหนังใหญ่เป็นครั้งแรกในปี 1989 กับบทประกอบเป็นคุณหมอ ในเรื่อง The Tall Guy ของ เมล สมิธ ในปีเดียวกันนั้น เขายังได้บทประจำในทีวีซีรีส์เรื่อง Capital City อีกด้วย และต่อมาเขาก็ได้แสดงซีรีส์ทางโทรทัศน์และในงานละครเวทีอีกหลายเรื่อง เช่น ในงานสร้างของโรงละครแห่งชาติ (Royal National Theatre) ที่นำงานเขียนรางวัลพูลิทเซอร์ของ โทนี่ คุชเนอร์ เรื่อง Angels ไปแสดงที่อเมริกาในปี 1993 เป็นต้น
จนเขาเป็นที่รู้จักกับการแสดงภาพยนตร์ฮอลลีวูดเรื่อง Armageddon (1998) ที่เขาร่วมแสดงกับ บรู๊ซ วิลลิส จากนั้นก็เล่น หนังเบาสมองระทึกขวัญเรื่อง Divorcing Jack (1998) ที่เขาร่วมแสดงนำกับ เดวิด ธิวลิส ต่อจากนั้นเขาแสดงในเรื่อง The End of the Affair (1999) ของนีล จอร์แดน ในบทบาท บาทหลวง เป็นภาพยนตร์ ที่ดัดแปลงจากนิยายของ เกรแฮม กรีน และนำแสดงโดย จูลิแอนน์ มัวร์ กับ ราล์ฟ เฟียนเนส แล้วเขาก็มีชื่อเสียงจากบทบาท ผู้พันทาวิงตัน ในภาพยนตร์เรื่อง เดอะ แพทริออต ชาติบุรุษ ดับแค้นฝังแผ่นดิน (The Patriot) (2000) ที่มี เมล กิบสัน แสดงนำเป็นวีรบุรุษของเรื่อง 
ต่อจากนั้นเขาก็มีผลงานภาพยนตร์เรื่อยๆ อย่างเรื่อง Sweet November (2001), Black Hawk Down (2001), Windtaklers (2002) และ The Tuxedo (2002) และเรื่อง แฮร์รี่ พอตเตอร์ กับห้องแห่งความลับ (2002) แฮร์รี่ พอตเตอร์ กับนักโทษแห่งอัซคาบัน) (2004) แฮร์รี่ พอตเตอร์ กับถ้วยอัคนี (2005) แฮร์รี่ พอตเตอร์ กับภาคีนกฟีนิกซ์ (2007) ในบทลูเซียส มัลฟอย  และยังร่วมแสดงกับ ฌอน คอนเนอรี่ ใน The League of Extraordinary Gentlemen และรับบทเป็น กัปตันฮุ๊ค/มิสเตอร์ดาร์ลิ่ง ใน Peter Pan 

**ผลงาน**

**ภาพยนตร์**

**โทรทัศน์**

**วิดีโอเกมส์**

**ละครเวที**

**อ้างอิง**

**แหล่งข้อมูลอื่น**
 name=Jason Isaacs- cite web |url=http://uk.movies.yahoo.com/artists/i/Jason-Isaacs/biography-396683.html |title=Jason Isaacs Biography |publisher=Yahoo! Movies UK & Ireland |accessdate=24 June 2008|url-status=dead |archiveurl=https://web.archive.org/web/20070825161339/http://uk.movies.yahoo.com/artists/i/Jason-Isaacs/biography-396683.html |archivedate=25 August 2007 |df=dmy-all 
หมวดหมู่:นักแสดงอังกฤษ
หมวดหมู่:บุคคลจากลิเวอร์พูล
หมวดหมู่:นักแสดงชายชาวอังกฤษในศตวรรษที่ 20
หมวดหมู่:นักแสดงชายชาวอังกฤษในศตวรรษที่ 21
หมวดหมู่:บุคคลที่ยังมีชีวิตอยู่
การทดสอบไบยูเร็ต

สีม่วงของการทดสอบไบยูเร็ตที่เป็นบวก
การทดสอบไบยูเร็ตเป็นวิธีการที่ใช้ตรวจสอบพันธะเพปไทด์ ซึ่งเกี่ยวข้องกับปฏิกิริยารีดักชั่นของไอออน copper(II) ไปเป็น copper(I) ที่จะไปเกิดสารเชิงซ้อนกับไนโตรเจนของพันธะเพปไทด์ในสารละลายที่เป็นเบส ถ้าเกิดสีม่วงแสดงว่ามีโปรตีน การทดสอบไบยูเร็ตนี้ใช้หาปริมาณโปรตีนได้เพราะพันธะเพปไทด์เกิดขึ้นในความถี่เดียวกันต่อโปรตีน 1 กรัม ในโปรตีนหลายชนิด ความเข้มของสีที่มีการดูดกลืนที่ 540 nm แปรผันโดยตรงกับความเข้มข้นของโปรตีน
การทดสอบทำได้โดยเติมปริมาณที่เท่ากันของ 1% KOH (โพแทสเซียมไฮดรอกไซด์) และ 1 % CuSO4 2-3 หยด ลงในสารละลายตัวอย่าง ถ้ามีโปรตีนจะเกิดสีม่วงโดยตรวจจวัดโปรตีนได้ที่ประมาณ 5-160 mg/ml 

**อ้างอิง**
 Gold. 1990. Organic Compounds in Biological Systems, 2nd ed. John Wiley & Sons, Inc.- O.H. Lowry, N.J. Rosebrough, A.L. Farr, R.J. Randall: Protein Mesurement With the Folin Phenol Reagent, J. Biol. Chem. 193 (1951) 265 - 275- Sargent, M.G.: Fiftyfold amplification of the Lowry protein assay. Anal. Biochem. 163 (1987) 476-481.- Smith, P.K. et al.: Measurement of protein using bicinchonic acid. Anal. Biochem. 150 (1985) 76-85.

**แหล่งข้อมูลอื่น**
 Gold. 1990. Organic Compounds in Biological Systems, 2nd ed. John Wiley & Sons, Inc.-  Chemical Reagents date=2010-02-13 
หมวดหมู่:โปรตีน
สีน้ำตาล

สีน้ำตาล (Brown) เป็นสีชนิดหนึ่งที่คล้ายกับสีของลำต้นของต้นไม้ ออกสีส้มแก่ ๆ ผสมกับสีเขียวไปด้วย พบเห็นได้ทั่วไป เช่น กิ่งและลำต้นของต้นไม้ เป็นต้น  เป็นสีที่ไม่ค่อยจะสะท้อนแสงเท่าไรนัก จัดอยู่ในกลุ่มจำพวกสีเย็น

**สีประจำสถาบันการศึกษา**
 เป็นสีประจำคณะวนศาสตร์ มหาวิทยาลัยเกษตรศาสตร์ - เป็นสีประจำคณะเทคโนโลยีสารสนเทศและการสื่อสาร มหาวิทยาลัยศิลปากร- สีประจำคณะสถาปัตยกรรมศาสตร์ จุฬาลงกรณ์มหาวิทยาลัย, คณะสถาปัตยกรรมศาสตร์ มหาวิทยาลัยขอนแก่น, คณะสถาปัตยกรรมศาสตร์ ผังเมืองและนฤมิตศิลป์ มหาวิทยาลัยมหาสารคาม

**อ้างอิง**

**แหล่งข้อมูลอื่น**
  All About Brown date=2008-09-15  
หมวดหมู่:สี
สถานีย่อย:การทหาร/วันนี้ในอดีต/14 มิถุนายน

14 มิถุนายน- พ.ศ. 2483 (ค.ศ. 1940) - สงครามโลกครั้งที่สอง: กรุงปารีสตกอยู่ใต้การยึดครองของเยอรมนี- พ.ศ. 2510 (ค.ศ. 1967) - จีนได้ทดลองระเบิดไฮโดรเจนลูกแรก
จดหมายเหตุเดือนมิถุนายน
วิน ดีเซล

มาร์ก ซินแคลร์ (Mark Sinclair; เกิด 18 กรกฎาคม ค.ศ. 1967) หรือที่รู้จักกันในชื่อ วิน ดีเซล (Vin Diesel) เป็นนักแสดง นักเขียน ผู้กำกับ และผู้สร้างภาพยนตร์ชาวอเมริกัน และเขารับบทเป็น โดมินิค โทเรตโต (Dominic Toretto) ในภาพยนตร์ชุดเรื่อง เร็ว..แรงทะลุนรก

**ประวัติ**
ดีเซลเกิดเมื่อวันที่ 18 กรกฎาคม ค.ศ. 1967 ที่รัฐแคลิฟอร์เนีย ปัจจุบันรับหน้าที่เป็นทั้งนักแสดง ผู้อำนวยการสร้างภาพยนตร์ ผู้กำกับ และนักเขียน จุดเริ่มต้นในการก้าวขึ้นมาเป็นนักแสดงของเขาเกิดจากการได้มีโอกาสแสดงละครเวทีที่ Theatre for the New City ตอนที่เขามีอายุแค่ 7 ขวบ ก่อนที่ในช่วงวัยรุ่นเขาจะเริ่มก้าวสู่การเป็นนักแสดงอย่างเต็มตัวด้วยการรับงานแสดงมากมายหลากหลายเรื่อง เขาได้มีโอกาสเข้าเรียนที่ ฮันเตอร์ คอลเลจ สาขาวิชาการเขียนสร้างสรรค์ นั่นจึงเป็นจุดเริ่มต้นอีกอาชีพในฐานของการเป็นผู้เขียนบทภาพยนตร์ เขาได้ทำการสร้างภาพยนตร์สั้นเรื่องแรกมีชื่อเรื่องว่า Multi-Facial ในปี ค.ศ. 1994 ก่อนที่ภาพยนตร์สั้นเรื่องนี้จะได้รับเลือกให้ฉายที่เทศกาลภาพยนตร์เมืองคานส์ในปีถัดมาด้วย ต่อมาก็ได้สร้างภาพยนตร์เรื่องยาวอย่าง Strays Giant ในปี ค.ศ.1999 แนวของภาพยนตร์จะออกดราม่าสำหรับการใช้ชีวิตในเมืองใหญ่ โดยตัวเขาเองก็ได้เข้าแสดงนำด้วย ความสำเร็จของภาพยนตร์เรื่องนี้คือได้รับเกียรติให้ไปฉายในงานเทศกาลหนังซันแดนซ์ ซึ่งนำไปสู่การเซ็นสัญญากับเอ็มทีวี สำหรับการนำไปสร้างเป็นซีรีส์

**ผลงานการแสดงของวิน ดีเซล**
เขาได้รับโอกาสให้แสดงภาพยนตร์ละครฟอร์มยักษ์เรื่องแรก คือ เซฟวิ่ง ไพรเวท ไรอัน ฝ่าสมรภูมินรก  ก่อนที่จะได้แสดงประกบคู่กับ เบ็น แอฟเฟล็ค ในภาพยนตร์ดราม่าเรือง Boiler Room ก่อนที่เขาจะประสบความสำเร็จอย่างสูงในภาพยนตร์รถแข่งอย่าง เดอะฟาสต์แอนด์เดอะฟิวเรียส  ที่ทำให้เขาขึ้นแท่นกลายเป็นนักแสดงชื่อดังทันที ที่สำคัญยังทำให้ภาพยนตร์เรื่องนี้กลายเป็นภาพยนตร์ภาคต่อที่โด่งดังไปทั่วโลกโดยปัจจุบันมีไปแล้วถึง 10 ภาค ซึ่งตลอดทั้ง 10 ภาคนี้เขาไม่ได้แสดงแค่ภาค 2 เท่านั้น ส่วนภาค 3 ก็เป็นตัวประกอบ ที่เหลือเขาคือตัวหลักอย่างแท้จริง นอกจากนี้ก็ยังมีภาพยนตร์อีกหลายเรื่องที่สร้างชื่อให้กับเขา อาทิ XXX, XXX The Return of Xander Cage, A man Apart, The Chronicles of Riddick, The Chronicles of Riddick Dark Fury, The Pacifer, Riddick, Riddick Blindsided, Life is a Dream เป็นต้น
อย่างที่กล่าวไปว่าผลงานการแสดงที่ทำให้เขาได้รับความนิยมมากที่สุดก็คือบทของ โดมินิค โทร็อตโต้ จากภาพยนตร์ภาคต่อสุดฮิตอย่าง The Fast and The Furious นั่นทำให้เขากลายเป็นไอดอลของเหล่าบรรดาผู้ที่นิยมชมชอบในกีฬารถแข่งหลายๆ คน รวมถึงยังเป็นภาพการจดจำของการเป็นนักแข่งรถขั้นเทพด้วยใจสู้ที่ไม่ยอมแพ้อีกด้วย ชื่อของ วิน ดีเซล กลายเป็นชื่อที่ผู้ชมภาพยนตร์หลายคนรู้สึกตื่นเต้นทุกครั้งหากว่าเขาได้มีโอกาสแสดงภาพยนตร์เรื่องใดก็ตาม ความสนุกครบรสก็จะมาพร้อมอยู่เสมอ

**ผลงานการแสดง**

**อ้างอิง**

**แหล่งข้อมูลอื่น**
  วิน ดีเซล (Vin Diesel) date=2007-10-27 -  VinXperience - The Ultimate Fansite
หมวดหมู่:นักแสดงอเมริกัน
หมวดหมู่:ผู้อำนวยการสร้างภาพยนตร์ชาวอเมริกัน
หมวดหมู่:บุคคลจากนครนิวยอร์ก
หมวดหมู่:ผู้กำกับภาพยนตร์ชาวอเมริกัน
แซฟไฟร์

แซฟไฟร์ (sapphire)  เป็นพลอยตระกูลคอรันดัม  มีหลายสี แต่โดยทั่วไปมักหมายถึงเฉพาะที่มีสีน้ำเงิน   ในประเทศไทย เดิมเรียกว่า นิลกาฬ (นิลก็ยังหมายถึงพลอยอีกชนิดหนึ่ง) แต่ปัจจุบันนิยมเรียกว่า ไพลิน ตามชื่อของแหล่งกำเนิดจากเหมืองพลอย ในจังหวัดไพลิน ประเทศกัมพูชา ที่ในช่วงหนึ่งมีการนำเข้ามาในประเทศไทยเป็นจำนวนมาก 
แซฟไฟร์จัดเป็นแร่ในประเภท (Species) คอรันดัม (Corundum) เช่นเดียวกับทับทิม (Ruby) ซึ่งพลอยคอรันดัมนี้เป็นพลอยที่มีความแข็งรองลงมาจากเพชร จึงทำให้แซฟไฟร์ เหมาะอย่างยิ่งที่จะนำไปทำเครื่องประดับ
ชาวเปอร์เซียโบราณเชื่อกันว่าแซฟไฟร์ คือ "หินที่มาจากฟ้า" เนื่องจากพวกเขาเชื่อว่าโลก ตั้งอยู่บน แซฟไฟร์ ขนาดมหึมา จึงทำให้สะท้อนแสงแดด ออกไปสู่ท้องฟ้ามีสีน้ำเงิน ตามตำนานกล่าวว่า แซฟไฟร์เป็นพลอยของกษัตริย์ที่ใช้สวมใส่เพื่อป้องกันภัยอันตราย ทำให้เชื่อกันว่าผู้ที่สวมใสแซฟไฟร์จะมีชีวิตที่สดใส มีพลังในการดำรงชีวิต และแซฟไฟร์นี้สามารถปกป้องอันตรายแก่ผู้ที่สวมใส่ได้อีกด้วย นอกจากนี้ยังถือเอาแซฟไฟร์นี้เป็นสัญลักษณ์ของความจริงใจ และมั่นคงอีกด้วย

ปัจจุบันหากพูดถึงแซฟไฟร์  คำเดียวจะหมายถึง Blue Sapphire หรือ ไพลิน  มาจากภาษาเปอร์เชีย "Saffir" หรือจากภาษากรีก "Sappheiros" แปลว่า สีน้ำเงิน หรือจากภาษาสันสกฤต "ศนิปฺริย"  (ศนิ = พระเสาร์, ปฺริย = ผู้เป็นที่รัก) แปลว่าของมีค่าของเทพแซทเทิร์น (ในเทพปกรณัมโรมัน)   อย่างไรก็ตาม ในภาษาสันสกฤตยังมีคำเรียกแซฟไฟร์สีน้ำเงินว่า "อินฺทฺรนีล" หมายถึง "สีน้ำเงินเหมือนพระอินทร์"
ในสมัยโบราณ จะเรียกพลอยคอรันดัมที่มีสีน้ำเงินว่าแซฟไฟร์ แต่ในความเป็นจริงพลอยคอรันดัมมีได้หลากสี เช่น สีเหลือง, ชมพู, ม่วง, เขียว เป็นต้น ดังนั้นหากเราต้องการจะเรียกพลอยคอรันดัมชนิดอื่นที่ไม่ใช่ไพลิน (Blue Sapphire) เราจะต้องระบุสีด้วย เช่น Yellow Sapphire (บุษราคัม), Green Sapphire (เขียวส่อง), Pink Sapphire (พลอยชมพู) เป็นต้น 
ในปัจจุบันแซฟไฟร์ส่วนใหญ่มักผ่านการปรับปรุงคุณภาพด้วยความร้อนหรือที่เราเรียกกันว่าการเผา (Heated) ซึ่งมีทั้งการเผาเก่า และเผาใหม่ แต่โดยทั่วไปการเผาใหม่ก็ได้รับการยอมรับกันโดยทั่วไปในตลาดพลอย เพราะการเผาจะทำให้สีดีของแซฟไฟร์ดีขึ้นและอยู่คงทนถาวร 

แซฟไฟร์เป็นพลอยประจำเดือนเกิดของผู้ที่เกิดเดือนกันยายน และแซฟไฟร์ยังถือเป็นสัญลักษณ์ที่คู่รักนิยมมอบเป็นของขวัญให้แก่กันในโอกาสครบรอบการแต่งงานในปีที่ 5, 15, 23 และ ปีที่ 45 แซฟไฟร์ได้รับความนิยมในหมู่คนทั่วไปทั้งชาวไทยและชาวต่างชาติ

**อ้างอิง**

**แหล่งข้อมูลอื่น**
 Ruby&Sapphire by Richard W. Hughes, Pratical Gem Handbook, GemA; Gem Reference Guide, GIA; แร่, กรมทรัพยากรธรณี ศัพท์บัญญัติอัญมณี, มาตรฐานผลิตภัณฑ์อุตสาหกรรม- ไพลิน
หมวดหมู่:แร่อะลูมิเนียม
หมวดหมู่:อัญมณี
หมวดหมู่:เครื่องประดับ
ฟ้อนโยคีถวายไฟ

ฟ้อนโยคีถวายไฟ การฟ้อนชนิดหนึ่งที่มีที่มาจากคุ้มเจ้าผู้ครองนครเชียงใหม่ คือ “ฟ้อนโยคีถวายไฟ” เรื่องราวของฟ้อนชนิดนี้  อาจารย์ธีรยุทธ   ยวงศรี ได้เขียนไว้ในสารานุกรมวัฒนธรรมไทย ภาคเหนือ เล่ม 9 หน้า 4886 

**ประวัติ**
ฟ้อนโยคีถวายไฟ เป็นกระบวนฟ้อนชุดหนึ่งที่เกิดขึ้นจากดำริของเจ้าแก้วนวรัฐ ซึ่งเป็นเจ้าผู้ครองนครองค์สุดท้ายของเชียงใหม่ เป็นการคิดขึ้นเพื่อเตรียมรับเสด็จฯ กรมพระนครสวรรค์วรพินิต เมื่อปี พ.ศ. 2463 โดยจ้างครูฟ้อนชาวพม่ามาถ่ายทอดให้ แล้วมอบหมายหน้าที่ให้ พ่อเลี้ยงน้อยสม สมุทรนาวี คหบดีชาวเชียงใหม่ดำเนินการทั้งหมด การฟ้อนครั้งแรกคราวนั้นใช้ผู้แสดงเป็นชายทั้งหมดเพราะเพลงที่ใช้ร้องเป็นบทร้องของผู้ชาย และท่าฟ้อนเกือบทั้งหมดจะใช้การเคลื่อนไหว ด้วยการเต้นเป็นส่วนใหญ่ มีการแสดงเพียงครั้งเดียว 
ต่อมาประมาณปีพ.ศ. 2477 จังหวัดเชียงใหม่ได้รับเชิญไปร่วมแสดงในงานเผยแพร่ วัฒนธรรมประจำภาคที่ท้องสนามหลวง กรุงเทพมหานคร เจ้าแก้วนวรัฐ จึงได้ฟื้นฟูการแสดงชุดนี้ขึ้นอีกครั้งหนึ่ง โดยมอบหมายให้พ่อเลี้ยงน้อยสมเป็นผู้จัดการเช่นเดิม พ่อเลี้ยงน้อยสมได้มอบหมายให้ นางทวีลักษณ์ สามะบุตร หลานสาวเป็นผู้ฝึกหัดช่างฟ้อนชุดใหม่โดยเปลี่ยนเป็น “หญิง” ทั้งหมด เพราะนางเป็นคนหนึ่งที่ได้รับการถ่ายทอดมาจากครูพม่าคนแรก จุดประสงค์ครั้งแรกของพ่อเลี้ยงน้อยสม สมุทรนาวี (เดิมชื่อ อูลานดู่) ต้องการให้บุตรหลานแสดงต้อนรับกรมพระนครสวรรค์ฯ แต่แม่เลี้ยงบุญปั๋น ผู้เป็นภรรยาไม่ยอมให้บุตรหลานสาว ๆ ออกแสดงฟ้อนโยคีถวายไฟ โดยช่างฟ้อนหญิงนี้ เคยจัดให้มีขึ้นอีกก่อนไปแสดงที่กรุงเทพฯ ในงานประจำปีที่โรงเรียนดาราวิทยาลัย จังหวัดเชียงใหม่ เมื่อปี พ.ศ. 2475 ทางโรงเรียนทูลเชิญพระราชชายาฯ เสด็จไปเป็นประธานฯ ทอดพระเนตรชุดนี้ด้วย และทรงพอพระทัยจึงเรียกนางทวีลักษณ์ไปสอนให้ตัวละครของพระองค์ อันได้แก่ นางสมพันธ์ โชตนา นางขิมทอง ณ เชียงใหม่ นางยุพดี สุขเกษม นางอัญชัน ปิ่นทอง นางนวลฉวี เสนาคำ นางสมหมาย ยุกตยุตร นางสมพร สุรจินดา เป็นเหตุให้แพร่หลายมาจนทุกวันนี้

**ลักษณะ**
การแต่งกายของผู้แสดงชุดนี้ แต่งเป็นชายพม่า โพกผ้า นุ่งโสร่งป้าย (ข้าง) หน้า มือถือไม้เท้า ใช้วงปี่พาทย์บรรเลงประกอบการฟ้อน แต่ไม่มีการร้อง และมักจัดผู้แสดงฟ้อนเป็นคู่ จัดรูปการแสดงแบบปกติ คือ คู่หน้าหรือคู่ที่หนึ่ง อยู่หน้าสุดติดขอบเวที คู่ที่สอง แสดงอยู่ต่ำลงมา ผู้แสดงทั้งสองจะยืน (ระยะ) แคบลงมา คู่ที่สาม แสดงอยู่ต่ำกว่าคู่ที่สอง ยืนแสดงแคบกว่าคู่ที่สอง ในวงการนักแสดงนักวิชาการนาฏศิลป์ เรียกว่า “ยืนเป็นรูปปาก (ปลา) ฉลาม” ท่ารำส่วนมากเป็นการเต้นตามจังหวะเพลงมากกว่ารำ 
การฟ้อนโยคีถวายไฟดังกล่าว จะเห็นได้ว่าก่อนนั้นเป็นการแสดงเชิงนาฏศิลป์ทั่วไป ภายหลังพบว่ามีการนำไปแสดงหน้าเมรุก่อนมีการเผาศพ ด้วยเห็นว่ามีคำว่า “ถวายไฟ” และได้เห็นตัวอย่างจากการแสดงโขนหน้าไฟของภาคกลางด้วย
ปัจจุบันฟ้อนชนิดนี้หาดูได้ยาก อาจเป็นเพราะคิดกันไปว่าเป็นการแสดงหน้าศพซึ่งเป็นงานอวมงคล จึงเป็นสาเหตุให้ลดความนิยมลงไป

**อ้างอิง**
 สารานุกรมวัฒนธรรมไทย ภาคเหนือ เล่ม 9 หน้า 4886
หมวดหมู่:การแสดงพื้นบ้านภาคเหนือ